Boerekos met 'n Twist: SJOKOLADE EN PYNAPPEL KAASKOEK GENOT Boerekos met 'n Twist
SJOKOLADE EN PYNAPPEL KAASKOEK GENOT Hierdie is een van die maklikste en mooiste terte om vir 'n spesiale kuiergas voor te sit.
Al vangplekkie wat daar kan wees is die werkery met die gelatien.
Maar moenie kommer nie.
Volg die instruksies in die les oor gelatien en jy sal verseker weet die gelatien sal nie rubberagtige klonte oplewer in die gestolde tert nie.
1. Gelatien is 'n dierlike produk wat van die velle, huide en kraakbeen gemaak word. Dit word hoofsaaklik gebruik om disse te stol
2. Gelatien word onstabiel die oomblik wat sure by die resep gevoeg word. Daarom moet rou pynappel, kiwi vrug, gemmer en papaja liefs eers geblansjeer word voordat dit bygevoeg word. Papaja bevat 'n ensiem papien en pynappel bevat Bromelien wat die gelatien verhoed om sy werk te doen.
3. Gelatien kan in korrel, poeier of vel vorm gekoop word. Velle- vs korrels gelatien: 1 vel = 5 ml korrels of 3 velle = 15ml korrels / koevertjie. Hierdie omskakelings is net vir Suid Afrikaanse gelatien van toepassing. Daar mag kwaliteit verskille wees. Kyk asb op die pakkie wat jy koop wat die sterkte is wat gewoonlik aangedui word as silwer, gold en platinum.
Wanneer poeier of korrels gebruik word moet dit eers in bietjie water gespons word.
Dit beteken net eenvoudig dat die gelatien oor die water in 'n glas bakkie gesprinkel word, die gelatien absorbeer die water en swel maksimaal uit.
Sodra dit al die vog absorbeer het word dit vir die kortste tyd verhit en dan by die mengsel gevoeg. Maak seker dat die gesmelte produk soos dik stroop lyk en GEEN klonte sigbaar is nie, glad en egalig!
Wanneer daar met velle gewerk word moet dit in koue water geplaas word om dan sag te word.
Sodra dit genoeg water geabsorbeer het moet die water uit die velle gedruk word en dan in 'n warm vloeistof soos room of melk verder gesmelt word.
Maak seker met die velle dat alles gesmelt het.
4. Wanneer gelatien geregte ontvorm word maak die buite kante eers warm met 'n warm klam lap sodat die koek maklik van die kante los kom en nie breek nie.
Breek ook die seel wat op die bokant van die gestolde koek vorm deur 'n mes punt rondom in te steek net so 3 mm in en lig effens.
80 g botter - gesmelt
200 g gemmer koekies - fyn gedruk
50 g klapper - gerooster
1. Plaas die koekies en klapper in voedsel
verwerker en kap baie fyn.
Voeg die gesmelt botter by en druk in die koekpan.
425 g pynappel stukke - goed gedreineer - fyn gekap
160 g klappermelk
30 ml suurlemoen skil gerasper
1. Week die gelatien velle in koue water vir 20 minute.
2. Verhit die klapper melk en strooisuiker saam. Druk al die water uit die gelatien velle. Smelt dit in die klapper melk totdat al die velle gesmelt is.
3. Meng die res van die bestanddele saam en klits goed. Sodra die klappermelk gereed is voeg dit by die room mengsel.
4. Skep in voorbereide panne. Ek kry met hierdie mengsel 2 groot kaaskoeke uit as ek die 2 kleure doen. Dus berei 2 x 23 cm ringkoekpanne voor.